Document ID: 32010R0334

REGOLAMENT TAL-KUMMISSJONI (UE) Nru 334/2010
tat-22 ta’ April 2010
li jemenda r-Regolament (KE) Nru 721/2008 fir-rigward tal-kompożizzjoni tal-addittiv fl-għalf
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
Billi:
(1)
Ir-Regolament tal-Kummissjoni (KE) Nru 721/2008 (2) jawtorizza preparazzjoni tal-batterju li fih ħafna karotenojdi ħomor Paracoccus carotinifaciens bħala addittiv fl-għalf tas-salamun u tat-troti sal-15 ta' Awwissu 2018. Dan l-addittiv fl-għalf huwa kklassifikat fil-kategorija ta' “addittivi sensorji”, grupp funzjonali “a (ii). Koloranti; sustanzi li meta jingħataw lill-annimali jżidu l-kuluri lill-ikel li jkun ġej mill-annimali”.
(2)
Il-Kummissjoni rċeviet applikazzjoni li talbet modifika tal-kundizzjonijiet tal-awtorizzazzjoni fir-rigward tal-kompożizzjoni tal-addittiv fl-għalf. Din l-applikazzjoni ntbagħtet flimkien mad-dejta relevanti ta' appoġġ. Il-Kummissjoni bagħtet din l-applikazzjoni lill-Awtorità Ewropea dwar is-Sigurtà fl-Ikel (l-Awtorità).
(3)
Fl-opinjoni tagħha ta' Jannar 2010, l-Awtorità kkonkludiet li l-modifika mitluba ma kinetx se taffettwa s-sikurezza u l-effikaċja tal-prodott (3).
(4)
L-evalwazzjoni tal-preparazzjoni mmodifikata turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti.
(5)
Ir-Regolament (KE) Nru 721/2008 għandu għalhekk jiġi emendat skont dan.
(6)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Fl-Anness mar-Regolament (KE) Nru 721/2008, fit-tielet kolonna, “Kompożizzjoni, formula kimika, deskrizzjoni, metodu analitiku”,
il-kliem
“-
10-15 g/kg adonirubin
-
3-5 g/kg canthaxanthin”
jinbidel bil-kliem
“-
7-15 g/kg adonirubin
-
1-5 g/kg canthaxanthin”.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, it-22 ta’ April 2010.

Labels: 0
17
20
6